สรุปหุ้นขึ้นแรง-ลงแรงมีประเด็นหนุนประจำวันนี้
สรุปหุ้นขึ้นแรง-ลงแรงมีประเด็นหนุนประจำวันนี้
23 ก.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
สำหรับหุ้นที่ขึ้นแรงประจำวันนี้ (22 ก.ย.) ได้แก่
ราคาหุ้น บริษัท มาสเตอร์คูล อินเตอร์เนชั่นแนล จำกัด (มหาชน)หรือ KOOL ปิดเทรดวันแรกราคาปรับตัวขึ้นเหนือ IPO กว่า 52% โดยราคาอยู่ที่ 2.74 บาท เพิ่มขึ้น 0.94 บาท หรือ 52.22% โดยปรับตัวขึ้นสูงสุด 3.68 บาท ต่ำสุด 2.72 บาท จากราคาขาย IPO ที่ 1.80 บาท
ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ปิดตลาดวันนี้อยู่ที่ 4.40 บาท บวก 0.12 บาท หรือ 2.80% มูลค่าการซื้อขาย 149.20 ล้านบาท บล.ฟิลลิปชวนซื้อเป้า 5.30 บ.เก็งกำไรปีนี้เพิ่มเกือบ 30%
ราคาหุ้น บริษัท บ้านร็อคการ์เด้น จำกัด (มหาชน) หรือ BROCK ปิดตลาดวันนี้อยู่ที่ระดับ 2.92 บาท บวก 0.12 บาท หรือ 4.29% ด้วยมูลค่าซื้อขาย 19.18 ล้านบาท ทั้งนี้ราคาหุ้นปรับตัวขึ้นแรงในรอบ 5 เดือน นับตั้งแต่หุ้นขึ้นไปทดสอบระดับ 2.96 บาท เมื่อวันที่ 24 เม.ย.58
 
สำหรับหุ้นที่ลงแรงประจำวันนี้ (23 ก.ย.) ได้แก่
ราคาหุ้น ธนาคารกรุงไทย จำกัด (มหาชน) หรือ KTB ปิดตลาดวันนี้อยู่ที่ 17.10 บาท ลบ 0.20 บาท หรือ 1.16% มูลค่าการซื้อขาย 1.16 พันล้านบาท 
ราคาหุ้น ธนาคารไทยพาณิชย์ จำกัด (มหาชน) หรือ SCB ปิดตลาดวันนี้อยู่ที่ 136 บาท ลบ 3.50 บาท หรือ 2.51% มูลค่าการซื้อขาย 1.35 พันล้านบาท บล.ธนชาต ปรับลดประมาณการกำไรของ KTB SCB และ TISCO ลง 17% ในปี 2015 นอกจากนี้ยังปรับลดประมาณการกำไรปี 2016-17F ลง 7-11% อีกด้วย
ราคาหุ้น บริษัท ปูนซิเมนต์ไทย จำกัด(มหาชน) หรือ SCC ปิดตลาดวันนี้ราคาอยู่ที่ 472 บาท ลบ 20 บาท หรือ 4.07% สูงสุดที่ 486 บาท ต่ำสุดที่ 472 บาท มูลค่าซื้อขายที่ 2.82 พันล้านบาท ฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย)แนะให้ “ทยอยซื้อสะสม” ราคาเป้าหมายไว้ที่ 600 บาท/หุ้น
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 